L 49/38
EL
Επίσημη Εφημερίδα της Ευρωπαϊκής Ένωσης
16.2.2023
ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ.
17/2020 της 7ης Φεβρουαρίου 2020 για την τροποποίηση του παραρτήματος IX (Χρηματοπιστωτικές υπηρεσίες) της συμφωνίας για τον ΕΟΧ [2023/295]
Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
Έχοντας υπόψη τη συμφωνία για τον Ευρωπαϊκό Οικονομικό Χώρο (στο εξής: συμφωνία για τον ΕΟΧ), και ιδίως το άρθρο 98, Εκτιμώντας τα ακόλουθα: (1)
Ο εκτελεστικός κανονισμός (ΕΕ) 2019/439 της Επιτροπής, της 15ης Φεβρουαρίου 2019, για την τροποποίηση του εκτελεστικού κανονισμού (ΕΕ) 2016/2070 όσον αφορά τα χαρτοφυλάκια αναφοράς, τα υποδείγματα υποβολής αναφορών και τις οδηγίες υποβολής αναφορών που πρέπει να εφαρμόζονται στην Ένωση για την υποβολή αναφορών που αναφέρεται στο άρθρο 78 παράγραφος 2 της οδηγίας 2013/36/ΕΕ του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
(2)
Ο εκτελεστικός κανονισμός (ΕΕ) 2019/912 της Επιτροπής, της 28ης Μαΐου 2019, για την τροποποίηση του εκτελεστικού κανονισμού (ΕΕ) αριθ.
650/2014 για τη θέσπιση εκτελεστικών τεχνικών προτύπων όσον αφορά τον μορφότυπο, τη δομή, τον κατάλογο των περιεχομένων και την ημερομηνία ετήσιας δημοσίευσης των πληροφοριών που πρέπει να δημοσιοποιούνται από τις αρμόδιες αρχές σύμφωνα με την οδηγία 2013/36/ΕΕ του Ευρωπαϊκού Κοινοβουλίου και του Συμβουλίου (2) πρέπει να ενσωματωθεί στη συμφωνία για τον ΕΟΧ.
(3)
Η εκτελεστική απόφαση (EE) 2019/536 της Επιτροπής, της 29ης Μαρτίου 2019, για την τροποποίηση της εκτελεστικής απόφασης 2014/908/ΕΕ όσον αφορά τους καταλόγους τρίτων χωρών και εδαφών των οποίων οι εποπτικές και ρυθμιστικές απαιτήσεις θεωρούνται ισοδύναμες για τους σκοπούς της αντιμετώπισης ανοιγμάτων σύμφωνα με τον κανονισμό (ΕΕ) αριθ.
575/2013 του Ευρωπαϊκού Κοινοβουλίου και του Συμβουλίου (3) πρέπει να ενσωματωθεί στη συμφωνία για τον ΕΟΧ.
(4)
Συνεπώς, το παράρτημα IX της συμφωνίας για τον ΕΟΧ θα πρέπει να τροποποιηθεί αναλόγως,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1 Το παράρτημα IX της συμφωνίας για τον ΕΟΧ τροποποιείται ως εξής: 1.
Στο σημείο 14ακ (εκτελεστική απόφαση 2014/908/ΕΕ της Επιτροπής) προστίθεται η ακόλουθη περίπτωση: «- 32019 D 0536: Εκτελεστική απόφαση (ΕΕ) 2019/536 της Επιτροπής, της 29ης Μαρτίου 2019 (ΕΕ L 92 της 1.4.2019, σ. 3).» 2.
Στο σημείο 14ιζ [εκτελεστικός κανονισμός (ΕΕ) αριθ.
650/2014 της Επιτροπής] προστίθενται τα ακόλουθα: «, όπως τροποποιήθηκε με: — 32019 R 0912: Εκτελεστικός κανονισμός (ΕΕ) 2019/912 της Επιτροπής, της 28ης Μαΐου 2019 (ΕΕ L 146 της 5.6.2019, σ. 3).» 3.
Στο σημείο 14ιγ [εκτελεστικός κανονισμός (ΕΕ) 2016/2070 της Επιτροπής] προστίθεται η ακόλουθη περίπτωση: «- 32019 R 0439: Εκτελεστικός κανονισμός (ΕΕ) 2019/439 της Επιτροπής, της 15ης Φεβρουαρίου 2019 (ΕΕ L 90 της 29.3.2019, σ. 1).»
(1) ΕΕ L 90 της 29.3.2019, σ. 1.
(2) ΕΕ L 146 της 5.6.2019, σ. 3.
(3) ΕΕ L 92 της 1.4.2019, σ.
3.